
Pieni laiva maksaa tuontimaksua yhden obolin; isompi laiva yhden pennyn, mikäli siinä on purje. Viikinkilaiva tai parkki, joka jää satamaan, maksaa tuontimaksua yhden pennyn. Puutavaraa kuljettavalta laivalta otetaan yksi tukki maksuna. Rahtia kuljettavalta laivalta otetaan maksu kolmena päivänä viikossa, sunnuntaina, tiistaina ja torstaina. Joka saapuu sillalle mukanaan veneellinen kalaa maksaa tuontimaksua yhden obolin, suuremmalta laivalta yhden pennyn. Rouenin miehet, jotka tulevat myymään viiniä tai syvänmeren kaloja, maksavat suuresta laivasta tullia kuusi solidusta ja yhden kahdeskymmenesosan kaloistaan. Flanderin, Ponthieun, Normandian ja Ranskan kauppiaat on vapautettu tullin maksamisesta. Omilla laivoillaan tulleet keisarin miehet katsotaan meidän tapaamme hyvien lakien arvoisiksi. 
				Lähde: Internet Medieval Sourcebook

